Työ- ja elinkeinoministeriö / Kotoutumisen kumppanuusohjelma - kohti inklusiivista yhteiskuntaa

# Toimintasuunnitelma 2021–2022

## **Osallistava, monialainen kumppanuus**

Työ- ja elinkeinoministeriön kotoutumisen kumppanuusohjelma on kotoutumisen ja yhteiskunnan vastaanottavuuden parissa toimivien toimijoiden avoin verkosto. Verkoston toimintaa ohjaa yhteistyössä valmisteltu toimintasuunnitelma. Kumppanuusohjelmaa koordinoi työ- ja elinkeinoministeriön kotouttamisen osaamiskeskus.

Työ- ja elinkeinoministeriön kotoutumisen kumppanuusohjelman ensimmäisen kaksivuotisen toimintasuunnitelman tavoitteena on rakentaa kumppanuusverkostoja, ohjelman alueellista tukirakennetta sekä yhteistyön välineitä. Muodostamme kumppanuuksia erityisesti kansalaisyhteiskunnan toimijoiden toiminta- ja osallistumismahdollisuuksien ja yhteiskunnan vastaanottavuuden edistämiseksi.

## **Kumppanuusohjelman missio**

Kumppanuusohjelma rakentaa rajoja rikkovaa, monialaista yhteistyötä. Muutamme tapaa tehdä kotoutumistyötä, kumppanuudessa.

## **Visio**

Tavoitteenamme on uudenlainen, yhdenvertainen ja inklusiivinen kotoutumista tukevan työn toimintakulttuuri. Kumppanuudessa teemme vaikuttavampaa kotoutumista ja yhteiskunnan vastaanottavuutta edistävää työtä.

## **Vaikuttavuustavoitteet**

1. *Muutoksen mahdollistaja*. Luomme yhteistyöllä uutta, osallistavaa ja avointa toimintakulttuuria kotoutumista ja yhteiskunnan vastaanottavuutta tukevalle työlle.
2. *Suunnannäyttäjä*. Rakennamme yhteistä näkemystä kotoutumista ja yhteiskunnan vastaanottavuutta edistävästä työstä dialogissa asiantuntijoiden kokemuksella.
3. *Arjen työväline yhteistyölle*. Tuemme kotoutumistyötä arjessa käytännön teoilla ja toiminnalla.

## **Kumppanuusohjelman toiminnot**

* Avoin viestintä
* Osallistava toiminta
* Tietopohjan vahvistaminen
* Vaikuttava kehittämistyö

## **Kumppanuustyön toimintaperiaatteet**

Avoimuus  osallistavuus  tietopohjaisuus  vaikuttavuus = inklusiivisuus

Sitoudumme toimintaperiaatteisiin ja mahdollistamme kumppanuustyötä juurruttamalla periaatteita myös muuhun strategia- ja kehittämistyöhön.

## **Toimintaympäristö**

# Yhteiskunnalliset taidot ja osallisuus yhteiskunnassa kehittyvät aina osana erilaisissa kohtaamisissa ja yhteisöissä.

# Kotoutumiseen vaikuttavat sitä tukevat palvelut sekä yhteiskunnan vastaanottavuus.

# Kotoutumisen ja yhteiskunnan vastaanottavuutta edistävä työ tarvitsee mukaan kaikkia toimijoita: viranomaisia, järjestöjä, oppilaitoksia, uskonnollisia yhteisöjä jne.

# Kotoutumista ja yhteiskunnan vastaanottavuutta tukevien toimijoiden kenttä on laaja, mutta pirstaleinen.

# Rakenteellinen rasismi ja syrjintä vaikuttavat merkittävästi mahdollisuuksiin kotoutua ja kokea osallisuutta.

## **Ajankohtainen strategia- ja ohjelmatyö**

Työelämän monimuotoisuusohjelma (TEM) / Talent Boost (TEM) / Rasismin ja syrjinnän vastainen ohjelma (OM) / Demokratiaohjelma (OM) / Avoimen hallinnon toimintaohjelma (VM) / Kotoutumisen selonteko (TEM) / Rahoittajayhteistyö (ESR, AMIF, STEA) /

## **Tavoitteet 2021–2022**

### **Vahvistamme järjestöjen toiminta- ja osallistumismahdollisuuksia**

Lisätään viranomaisten ja kansalaisyhteiskunnan toimijoiden yhteistyötä huomioiden myös pienet, ruohonjuuritason järjestötoimijat. Edistetään järjestöjen mahdollisuuksia osallistua julkishallinnon kehittämistyöhön ja lisätään tiedonvaihtoa viranomaisten ja järjestöjen välillä. Kehitetään kansalaisyhteiskunnan toimijoiden resurssointia tunnistamalla siihen liittyviä haasteita ja lisäämällä dialogia toimijoiden välillä julkisen rahoituksen kohdentamista.

**Kehitetään kumppanuuden yhteistyöajattelua ja yhteistyömalleja:**

kuntien kotouttamisohjelmatyössä / julkishallinnon kehittämistyössä / monialaisissa maahanmuuttaneiden ohjaus- ja neuvontapisteissä / rahoittajayhteistyössä (valtio, kunnat, hankerahoittajat)

**Toimenpiteet**

* Tunnistetaan kansalaisyhteiskunnan ja viranomaisten dialogin ja yhteiskehittämisen paikkoja ja luodaan yhteistyöfoorumeita
* Viedään kumppanuusajattelua julkishallinnon kehittämistyöhön ja tuetaan monialaiseen yhteistyöhön liittyvää osaamista
* Tarjotaan tietoa kotoutumisesta, yhteiskunnan vastaanottavuuden edistämisestä sekä kumppanuuksista ja nostetaan esiin toimijoiden toimintaa kotoutuminen.fi- ja kotoutumisentukena.fi-sivustoilla sekä kumppanien kanavissa
* Lisätään osaamista kumppanuustyöstä, järjestöjen vaikuttamis- ja osallistumismahdollisuuksista koulutuksin, vertaisoppimisella ja hyviä käytäntöjä jakamalla
* Tuetaan OSKE-järjestörahoituksella vuosina 2021 ja 2022 pienten järjestötoimijoiden toimintaa ja osaamista
* Kartoitetaan kuntien kotouttamisohjelmien sisältöjä, toteutusta ja seurantaa ja tunnistetaan yhteistyössä monialaisen kotouttamisohjelmatyön hyviä toimintamalleja
* Luodaan rahoittajatahojen kanssa toimintamalli säännölliseen yhteistyöhön rahoitustarpeista ja rahoituksen kehittämisestä.
1. **Edistämme inklusiivista yhteiskuntaa ja tuemme maahan muuttaneiden toimijuutta**

Edistetään maahanmuuttaneiden osallistumis- ja vaikuttamismahdollisuuksia työelämässä, palveluiden kehittämisessä ja järjestötoiminnassa. Tunnistetaan ja tehdään näkyväksi rakenteellista rasismia ja tuotetaan toimintamalleja sen purkamiseksi. Tehdään asennetyötä, joka tukee maahanmuuttaneiden yhdenvertaisuutta ja osallisuuttatyöelämässä, viranomaistoiminnassa ja kansalaisyhteiskunnassa.

**Kehitetään kumppanuuden yhteistyöajattelua ja yhteistyömalleja:**

työelämän monimuotoisuus -ohjelmassa (TEM) / rasismin ja syrjinnän vastaisessa ohjelmassa (OM) / ETNO-verkostotyössä / kuntien yhdenvertaisuussuunnitelmien ja hyvinvointikertomusten laatimisessa / järjestötyössä / SPR:n järjestöverkosto / SPR:n rasisminvastainen työ

**Toimenpiteet**

* Kehitetään toiminta- ja yhteistyömalleja rakenteellisen rasismin tunnistamiseksi ja purkamiseksi
* Kehitetään kohtaavia ja osallistavia asiakastyön menetelmiä
* Kehitetään maahanmuuttaneiden osallisuutta ja vaikutusmahdollisuuksia järjestöissä (jäsenyys ja vapaaehtoistyö)
* Tuetaan osaamista Työelämän monimuotoisuus -ohjelman koulutuksilla
* Järjestetään koulutuksia osallisuudesta, yhdenvertaisuudesta ja antirasistisista toimintatavoista.
1. **Kehitämme valtakunnallista ja alueellisia kumppanuusverkostoja**

Rakennamme valtakunnallisia ja alueellisia kumppanuusverkostoja ja juurrutamme kumppanuustyön periaatteita toimintaamme. Tunnistamme paikallisia ja alueellisia toimijoita sekä verkostoja ja sitoutamme toimijoita kumppanuustyöhön.

**Kehitetään kumppanuuden yhteistyöajattelua ja yhteistyömalleja:**

kotoutumista ja yhteiskunnan vastaanottavuutta edistävissä verkostoissa paikallisesti, alueellisesti ja valtakunnallisesti

**Toimenpiteet**

* Kumppanuusohjelman alueellinen koordinointi (ELY-keskukset ja aluekoordinaattorit): alueellisen toimintakentän kartoittaminen ja verkostotyö
* Kumppanuusohjelman valtakunnallinen koordinointi (OSKE, TEM)
* SPR:n järjestöverkosto: valtakunnallinen järjestöjen verkostotyö ja Kototarjotin työ kunnissa
* Ohjaus- ja neuvontapisteiden kumppanuudet
1. **Kumppanuuksien välineiden, menetelmien ja foorumien kehittäminen**

Tunnistamme ja kehitämme yhdessä monialaiseen yhteistyöhön ja yhteiskunnan vastaanottavuuteen eri tasoilla tarvittavia välineitä, menetelmiä ja foorumeja.

**Kehitetään kumppanuuden yhteistyöajattelua ja yhteistyömalleja:**

viestinnässä / toimijoiden välisessä vuoropuhelussa / yhteisen näkemyksen muodostamisessa / tietopohjan vahvistamisessa / yhteiskehittämisessä / osallistavien prosessien kehittämisessä

**Toimenpiteet**

* Kumppanuusbaron toteuttaminen ja tulosten analysointi
* Kumppanuusohjelman viestintä: kotoutuminen.fi, kotoutumisentukena.fi ja kumppanuusalusta ja näitä tukevat viestintäkanavat (sosiaalinen media)
* Hyvien käytäntöjen ja toimintamallien jakaminen

## **Seuranta**

Työ- ja elinkeinoministeriön kotouttamisen osaamiskeskuksen koordinaatioryhmä vastaa toimintasuunnitelman hyväksymisestä ja seurannasta. Kahden vuoden välein toteutetaan kotoutumisen ja yhteiskunnan vastaanottavuuden toimijoille Kumppanuusbaro-kysely, jolla selvitetään yhteistyön ja kumppanuuksien tilannetta, toimijoiden osallistumis- ja toimintamahdollisuuksia sekä kumppanuusohjelman toiminnan onnistumista. Kumppanuusbaro antaa syötteitä kumppanuusohjelman toimintaan. Lisäksi kumppanuusohjelmaan osallistuvilta toimijoilta kerätään palautetta toimikauden aikana eri tavoin.